section_heading: Životopis
paragraph_text: Klara je uspjela od Crkve i pape dobiti potvrdu svoga vlastitoga Pravila života, kojega je sama svojim rukama pisala. Na prvi pogled nam to djeluje nevažno, ali ako znamo da je Četvrti lateranski sabor 1215. zabranio potvrdu novih Pravila redovničkih družbâ, onda ostajemo zadivljeni što su Franjo i Klara ipak dobili potvrdu za svoja pravila. Znak je to da ih je cijela Crkva, na čelu s papom, cijenila i imala povjerenja u njih. Klara je poznata po mnogim čudima koje je učinila za života, a i poslije smrti.